# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de SC XANNAT MINERALS SRL- București, str. Lanariei, nr.109, sector 4-reprezentată de SC BLUMENFIELD SRL**,** înregistrată la APM Tulcea cu nr. 1078/02.02.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.05.2017, că proiectul **„**Amenajare fundație aferentă cântar auto K202, 16m/80t/20 kg și amplasare cabină dispecerat**”,** propus a se realiza pentru imobilul situat în extravilanul comunei Turcoaia, T29, P183, judeţul Tulcea **, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0073 Macin Niculitel**

- amplasamentul se află în extravilanul comunei Turcoaia, T29, P183, judeţul Tulcea. Pe amplasament nu au fost identificate specii de pasari sau alte specii de fauna si habitate ale speciilor pentru care a fost declarata aria protejata ROSPA0073 Macin Niculitelsi care ar putea fi afectate de implementarea proiectului .

- beneficiarul a obtinut Avizul Administratiei Parcului National Muntii Macinului cu nr. 126/04.05.2017;

**Localizarea proiectului :**

- amplasamentul se află în extravilanul comunei Turcoaia, T29, P183, judeţul Tulcea

**Caracteristicile proiectului :**

•Proiectul prevede amplasarea unui cântar auto în zona Iacobdeal, în vederea furnizării produselor rezultate din carieră către diverși clienți. Cântarul auto k202 este destinat cântăriri statice a autocamioanelor cu sarcina maximă pe osie de 20 tone, lungime maximă de 16 m și tară, plus încărcătura de maximum 80 tone, respectiv maximum 20 tone pe o deschidere

• cântarul are structura platformei de cantărire (receptorul de sarcină) alcătuită dintr-o placă contină de beton armat, așezat pe o platformă portanta tip placă din beton armat, cu două rampe din beton armat, turnate monolit cu platformă portantă din beton

•platforma betonată, rampele și platforma de cântărire, se execută direct pe amplasament, iar componentele metalice încorporate în beton, se execută uzinal și transportate auto sub formă de pachete la locul punerii în operă

•adiacent cântarului, va fi amplasată pe o structură metalică, cabina destinată dispecerului și va fi amenajată o zonă de parcare mașini pentru angajați, de maxim 3 locuri.

 Alimentarea cu apa: nu este cazul

 Canalizarea apelor uzate menajere: nu este cazul

 Energie electrica: nu este cazul

 Energie termica: nu este cazul

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfasurare a lucrarilor) se vor lua de catre beneficiar si antreprenorul general urmatoarele masuri :

* Supravegherea lucrarilor in permanenta de catre personal specializat si dirigintele de santier ;
* Reducerea pe cat posibil a perioadei de executie a lucrarilor de constructii;
* Pe parcursul executiei intreg perimetrul santierului va fi imprejmuit pentru a nu afecta vizual imprejurimile. Toate materialele folosite vor fi livrate de catre furnizori acreditati, transportul, manipularea si depozitarea lor fara a afecta mediul inconjurator.
* Toate lucrarile se vor desfasura strict pe amlasament, fara a afecta vecinatatile.
* Lucrarile nu vor genera zgomote sau vibratii care sa deranjeze speciile pentru care a fost desemnata aria protejata ROSPA0073 Macin Niculitel.
* Nu se vor folosi echipamente de constructii mari care sa genereze zgomote si vibratii.
* Pe parcursul executiei se vor delimita zonele de depozitare pentru diverse materiale de cosntructie, prin grija constructorului luandu-se toate masurile necesare (realizarea de platforme temporare de depozitare, protejarea solului, imprejmuirea zonelor de depozitare, acoperirea materialelor, etc) pentru a preaintampina orice posibila raspandire a acestora pe sol .
* Pe tot parcursul executiei se vor lua, prin grija antreprenorului general, toate masurile legate de protejarea biodiversitatii, solului, subsolului, faunei si vegetatiei din jurul amplasamentului.
* Toate deseurile rezultate, toate resturile si materialele nefolosite ramase se vor colecta si depozita separat, in zone bine delimitate si protejate, fiind preluate, la sfarsitul lucrarilor de catre constructor si predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr.2477/16.11.2016, emis de Primaria Comunei Turcoaia.

Titularul proiectului va respecta conditiile impuse prin Avizul Administratiei Parcului National Muntii Macinului cu nr. 126/04.05.2017;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Întocmit

Andra-Mihaela Caramarin